

**ŠILALĖS RAJONO SAVIVALDYBĖS**

**MERAS**

POTVARKIS

DĖL ŠILALĖS RAJONO SAVIVALDYBĖS KOLEKTYVINĖS APSAUGOS STATINIŲ IR JŲ POREIKIO SĄRAŠO TVIRTINIMO BEI JŲ PARENGTIES ORGANIZAVIMO

2025 m. kovo 28 d. Nr. T3-122

Šilalė

Vadovaudamasis Lietuvos Respublikos krizių valdymo ir civilinės saugos įstatymo 13 straipsnio 1 dalies 1 ir 9 punktais, Lietuvos Respublikos vietos savivaldos įstatymo 25 straipsnio 5 dalimi, įgyvendindamas Slėptuvių, kolektyvinės apsaugos statinių ir priedangų poreikio nustatymo, parinkimo, žymėjimo, jų parengties organizavimo ir naudojimo tvarkos aprašo, patvirtinto Lietuvos Respublikos Vyriausybės 2022 m. gruodžio 29 d. nutarimu Nr. 1317 (Lietuvos Respublikos Vyriausybės 2023 m. liepos 31 d. nutarimo Nr. 638 redakcija), reikalavimus:

1. T v i r t i n u Šilalės rajono savivaldybės kolektyvinės apsaugos statinių ir jų poreikio sąrašą (pridedama).

2. P a v e d u Šilalės rajono savivaldybės administracijos direktoriui pažymėti specialiuoju ženklu statinius, kurie yra įtraukti į Šilalės rajono savivaldybės kolektyvinės apsaugos statinių ir jų poreikio sąrašą (toliau – Sąrašas), ne vėliau, kaip per 30 kalendorinių dienų nuo Sąrašo patvirtinimo ar atnaujinimo.

3. N u r o d a u:

3.1. kai objektai, kurie įtraukti į Sąrašą, nereikalingi kolektyvinei gyventojų apsaugai, jie gali būti naudojami kitiems tikslams;

3.2. paskelbti šį potvarkį Šilalės rajono savivaldybės interneto svetainėje [www.silale.lt](http://www.silale.lt).

4. P r i p a ž į s t u netekusiu galios Šilalės rajono savivaldybės mero 2023 m. spalio 9 d. potvarkį Nr. T3-285 „Dėl Šilalės rajono savivaldybės kolektyvinių apsaugos statinių ir jų poreikio sąrašo tvirtinimo bei jų parengties organizavimo“.

Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda arba per Lietuvos teismų elektroninių paslaugų portalą (https://e.teismas.lt) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Savivaldybės meras Tadas Bartkus